ET Euroopa Liidu Teataja C 230/7

Avaldamine vastavalt Euroopa Parlamendi ja nõukogu direktiivi 2001/24/EÜ (krediidiasutuste saneerimise ja likvideerimise kohta) artiklile 9

Kutse nõuete esitamiseks — Tähtajad

(2018/C 230/06)

Menetluses seoses asutuse

Bundesanstalt für Finanzdienstleistungsaufsicht (föderaalne finantsteenuste järelevalveasutus) Graurheindorfer Straße 108 53117 Bonn SAKSAMAA

– taotlev võlausaldaja –

taotlusega avada maksejõuetusmenetlus järgmise asutuse suhtes:

Dero Bank AG Herzog-Wilhelm-Straße 26 80331 München SAKSAMAA,

mida esindab juhatuse esimees Lauterbach Alexander,

Kohturegister: Amtsgericht München, registrinumber: HRB 124255 – võlgnik –

Sektor: täieliku pangalitsentsiga investeerimispank

Otsus: Et kaitsta võlausaldaja vara negatiivsete muutuste eest (maksejõuetusseaduse § 21 (1) ja (2), algatati olenemata föderaalse finantsjärelevalve ameti (Bundesanstalt für Finanzaufsicht) korraldusest 21. veebruari 2018. aastal kell 14.00 esialgne maksejõuetusmenetlus (maksejõuetusseaduse § 21 (2)(1)(1)).

Esialgne pankrotihaldur on:

advokaat dr. jur. Michael Jaffé Franz-Joseph-Straße 8 80801 München SAKSAMAA Tel +49 892554870 Faks +49 8925548710 E-post: info@jaffe-rae.de

Maksejõuetusseaduse § 21(2)(1)(2)(2) kohaselt saavad võlgniku otsused jõustuda üksnes esialgse pankrotihalduri nõusolekul (maksejõuetusseaduse § 22(1) või tsiviilkohtumenetluse seadustiku § 240 (2) alusel ei ole ette nähtud üldist vara käsitlemise keeldu).

Maksejõuetusseaduse § 21(2)(3) kohased jõustamismeetmed võlgniku vastu peatatakse, kui need ei ole seotud kinnisasjadega.

Õiguskaitsevahenditele osutamine:

Otsuse võib otse edasi kaevata (edaspidi „edasikaebus“).

Kaebus tuleb esitada kahe nädala jooksul järgmisel aadressil:

Amtsgericht München Pacellistraße 5 80333 München SAKSAMAA

Kõnealust tähtaega arvestatakse otsuse teatavaks tegemise kuupäevast, või kui seda ei tehta teatavaks, selle kättetoimetamise kuupäevast või tegelikust avalikustamisest veebis vastavalt maksejõuetusseaduse §-le 9 (www.insolvenzbekanntmachungen.de). Avalikustamisest piisab, et tõendada kõigi asjaomaste isikute teavitamist, isegi kui maksejõuetusseadusega on lisaks avalikustamisele ette nähtud spetsiaalne kättetoimetamise viis (maksejõuetusseaduse § 9(3)). See loetakse jõustatuks, kui pärast avalikustamise kuupäeva on möödunud veel kaks päeva (maksejõuetusseaduse § 9(1)(3)). Tähtaeg hakkab jooksma sündmusest, mis leiab aset esimesena (teatamine, kättetoimetamine või tegelik avalikustamine).

Kaebus tuleb esitada nimetatud kohtu kantseleile kirjalikult või kohturegistrisse kantava deklaratsiooniga. Selle võib ka registreerida igas esimese astme kohtus, tähtajast on kinni peetud aga vaid juhul, kui deklaratsioon on eespool nimetatud kohtu registrisse kantud tähtajaks. Puudub nõue kasutada juristi.

Kaebuse peab allkirjastama taotleja või tema esindaja.

Kaebus peab sisaldama viidet vaidlustatavale otsusele, samuti selgitust, et kaebus esitatakse selle otsuse kohta.

Kaebuse võib esitada ka elektroonilise dokumendina. Tavaline e-kiri ei vasta õigusnõuetele.

Elektrooniline dokument peab

— olema varustatud vastutava isiku kvalifitseeritud elektroonilise allkirjaga või

— selle peab olema allkirjastanud vastutav isik ja see tuleb esitada turvalisi sidevahendeid kasutades.

Vastutava isiku kvalifitseeritud elektroonilise allkirjaga varustatud elektroonilise dokumendi võib edastada järgmiselt:

— turvalisi sidevahendeid kasutades või

— kohtu poolt elektrooniliste dokumentide vastuvõtmiseks loodud elektroonilisele kohtu- ja haldusaadressile (EGVP).

Seoses turvaliste sidevahenditega osutatakse tsiviilmenetlusseadustiku §-le 130a(4). Kohtutega elektroonilise kommunikatsiooni suhtes kehtivate muude tingimustega seoses osutatakse kehtivale määrusele elektrooniliste kohtumenetluste tehniliste raamtingimuste kohta ja spetsiaalse elektroonilise ametialase postiaadressi kohta (Elektronischer-Rechtsverkehr-Verordnung – ERVV), samuti veebisaidile www.justiz.de.

Märkus

Võlausaldajad võivad esitada oma nõudeid kuni menetluse lõpuni.

Amtsgericht München – Insolvenzgericht – 21. veebruar 2018.